Den har en krypende vekst med opprette blomsterstengler og blir 10–30 cm høy. Planten er dekket av hvite hår. De tykke bladene er elliptiske til lansettformede. Blomstene er gule, 16–22 mm, og sitter noen få sammen i tette kvaster. Den vokser i maquis, garrigue og åpen skog og på klipper ved havet, ofte av kalkstein. Arten er temmelig sjelden, men finnes sørøst i Spania i provinsen Alicante, på Balearene og Sardinia og i Marokko og Algerie.